கேள்வி: சஸ்மிதா லோகா அகமத் யானி அருங்காட்சியகம், மத்ய ஜகார்த்தா - 30 செப்டம்பர் இயக்கம் பற்றி விளக்கவும்.
பதில்: 30 செப்டம்பர் இயக்கம் இந்தோனேசிய தேசிய ஆயுதப்படை உறுப்பினர்களின் சுயமாக அறிவித்துக்கொண்ட ஓர் அமைப்பாகும். 1 அக்டோபர் 1965 ஆம் நாளின் விடியற்காலையில் ஆறு இந்தோனேசிய இராணுவ ஜெனரல்களை ஒரு முறைகேடான சதித்திட்டத்தின் அடிப்படையில் இந்த அமைப்பு படுகொலை செய்தது. இதனை 1 அக்டோபர் 1965 இயக்கம் என்றும் கூறுவர். . மறு நாள் காலையில் அந்த அமைப்பானது ஊடகங்கள் மற்றும் தகவல் தொடர்பு நிறுவனங்களை தம் கட்டுப்பாட்டில் கொண்டுவந்ததாக அறிவித்தது. ஜனாதிபதி சுகர்னோவை தன் பாதுகாப்பில் வைத்துக் கொண்டது. இருப்பினும் ஆட்சி கவிழ்ப்பு முயற்சியினை அடிப்படையாகக் கொண்ட போராட்டம் தோல்வியுற்றது. அந்த நாளின் முடிவில், ஜகார்த்தாவில் தோல்வியடைந்தது. இதற்கிடையில், மத்திய ஜாவாவில் ஒரு இராணுவப் பிரிவையும் மற்றும் பல நகரங்களின் கட்டுப்பாட்டையும் கொண்டுவர ஒரு முயற்சி மேற்கொள்ளப்பட்டது. போராட்டம் அடக்கும் சமயத்தில் மேலும் இரண்டு மூத்த அதிகாரிகள் இறந்துவிட்டனர்.
கேள்வி: சஸ்மிதா லோகா அகமத் யானி அருங்காட்சியகம், மத்ய ஜகார்த்தா - பார்வையாளர் நேரம் பற்றி விளக்கவும்.
பதில்: இந்த அருங்காட்சியகம் செவ்வாய்க்கிழமை முதல் ஞாயிற்றுக்கிழமை வரை காலை 8.00 மணி முதல் பிற்பகல் 2.00 மணி வரை வரை பொதுமக்களின் பார்வைக்காக இலவசமாக திறந்து வைக்கப்பட்டுள்ளது. இந்த அருங்காட்சியகத்திற்கு மிக அருகில் மெர்டேகா சதுக்கம், கெபுலாவன் செரிபு (ஆயிரம் தீவுகள்), மெஸ்ஜித் இஸ்திக்லால், தமன் மினி இந்தோனேசியா இந்தா போன்ற இடங்கள் உள்ளன.